**06105 MINISTARSTVO REGIONALNOGA RAZVOJA I FONDOVA EU**

Miramarska cesta. 22, Zagreb

**OBRAZLOŽENJE OPĆEG DIJELA FINANCIJSKOG PLANA**

**2023-2025.**

**PRIHODI I PRIMICI**

Ukupni plan prihoda za glavu 06105 Ministarstvo regionalnoga razvoja i fondove Europske unije za razdoblje 2023.-2025 iznosi :

* 2023 – 475.546.008 eur
* 2024 – 393.782.003 eur
* 2025 – 336.062.812 eur
* Analiza 2023. godina

Od ukupno planiranih 475.546.008 eur u 2023. godini iznos od 104.447.008 eur odnosi se na opće prihode i primitke, iznos od 14.408.329 eur su sredstva učešća za pomoći.

Iznos od 98.879 eur odnosi se na vlastite prihode koji se u najvećem postotku prenose iz prethodnih godina a koji su se ostvarivali u prethodnim razdobljima temeljem Odluke o naplati troškova nacionalne kontrole a koje je ukinuta 8. lipnja 2020. , manji dio odnosi se na vlastite prihode koji se ostvaruju poslovanjem internog kafića.

Iznos od 356.591.792 eur, odnosi se na Pomoći od inozemnih vlada, međunarodnih organizacija, institucija i tijela EU. Najveći dio, odnosno 308.180.810 odnosi se na sredstva iz izvora 563 Europski fond za regionalni razvoj te 23.192.852 na izvor 573 Instrumenti Europskog gospodarskog prostora, 13.005.185 eur na izvor 577 Fond za pravednu tranziciju.

* Analiza 2024. godina

Od ukupno planiranih 393.782.003 u 2024. godini iznos od 108.001.551 eur odnosi se na opće prihode i primitke, iznos od 17.921.000 su sredstva učešća za pomoći.

Iznos od 61.716 eur odnosi se na vlastite prihode koji se u najvećem postotku prenose iz prethodnih godina a koji su se ostvarivali u prethodnim razdobljima temeljem Odluke o naplati troškova nacionalne kontrole a koje je ukinuta 8. lipnja 2020. , manji dio odnosi se na vlastite prihode koji se ostvaruju poslovanjem internog kafića.

Iznos od 267.797.736 eur, odnosi se na Pomoći od inozemnih vlada, međunarodnih organizacija, institucija i tijela EU. Najveći dio, odnosno 228.532.632 eur odnosi se na sredstva iz izvora 563 Europski fond za regionalni razvoj, 15.081.153 eur na izvor 573 Instrumenti Europskog gospodarskog prostora, te 7.304.801 eur na izvor 581 Mehanizam za oporavak i otpornost, 15.300.217 eur na izvor 577 Fond za pravednu tranziciju.

* Analiza 2025. godina

Od ukupno planiranih 336.062.812 eur u 2025. godini iznos od 109.960.201 eur odnosi se na opće prihode i primitke, iznos od 16.423.074 eur su sredstva učešća za pomoći.

Iznos od 54.416 eur odnosi se na vlastite prihode koji se u najvećem postotku prenose iz prethodnih godina a koji su se ostvarivali u prethodnim razdobljima temeljem Odluke o naplati troškova nacionalne kontrole a koje je ukinuta 8. lipnja 2020. , manji dio odnosi se na vlastite prihode koji se ostvaruju poslovanjem internog kafića.

Iznos od 209.625.121 eur, odnosi se na Pomoći od inozemnih vlada, međunarodnih organizacija, institucija i tijela EU. Najveći dio, odnosno 175.013.054 eur odnosi se na sredstva iz izvora 563 Europski fond za regionalni razvoj, 14.913.136 eur na izvor 581 Mehanizam za opravak i otpornost te 1.094.102 eur na izvor 573 Instrumenti Europskog gospodarskog prostora, 17.289.246 eur na izvor 577 Fond za pravednu tranziciju.

**RASHODI I IZDACI**

Ukupni plan rashoda za glavu 06105 Ministarstvo regionalnoga razvoja i fondove Europske unije za razdoblje 2023.-2025 iznosi :

* 2023 – 475.546.008 eur
* 2024 – 393.782.003 eur
* 2025 – 336.062.812 eur

Najveće kategorije planiranih rashoda i izdataka su:

**3531**- **Subvencije trgovačkim društvima, zadrugama, poljoprivrednicima**

**Program** **2901 - REGIONALNA KONKURENTNOST I URBANI RAZVOJ**

* aktivnost **A758054 - PRIČUVA ZA PRILAGODBU BREXITU**

Obzirom da je utvrđeno je kako je učinak Brexita na hrvatsko gospodarstvo pretežno horizontalan, odnosno kako nema sektora ili regije u Hrvatskoj posebno teško oštećenih, sredstva planirana na ovoj aktivnosti će biti usmjerena prema pojedinačnim gospodarskim subjektima koji su izloženi troškovima ovoga procesa. Poziv koji je trebao biti financiran iz navedenih sredstava dijelom u 2022. godini nije objavljen pa se predviđa da će se cijeli iznos pričuve konzumirati u 2023. godini.

* aktivnost **K680034 OPERATIVNI PROGRAM KONKURENTNOST I KOHEZIJA 2014-2020**

Planirana sredstva namijenjena su projektima kojima se potiče održivi urbani razvoj kroz mehanizam integriranih teritorijalnih ulaganja (u daljnjem tekstu: ITU mehanizam). Temelj za provedbu ITU mehanizma su strategije urbanog razvoja koje predviđaju integrirane mjere za suočavanje s ekonomskim, okolišnim, klimatskim, demografskim i socijalnim izazovima koji pogađaju urbana područja. Provedba ITU mehanizma usmjerena je na osam najvećih hrvatskih gradova za koje je donesena Odluka o odabiru područja za provedbu mehanizma integriranih teritorijalnih ulaganja s potrebnim kapacitetima za uspješnu primjenu ovoga mehanizma (Osijek, Pula, Rijeka, Slavonski Brod, Split, Zadar, Zagreb i Karlovac), te za isplate po projektima za provedbu poduzetničkih projekata na području Grada Petrinje čiji se ugovori sklapanje očekuje u 2022. godini.

* aktivnost **K758062** **- INTEGRIRANI TERITORIJALNI PROGRAM 2021-2027**

sredstva su usmjerena poduzećima u područjima industrijske tranzicije za proizvodna ulaganja, pametnih vještima i jačanje regionalnog eko sustava i regionalnih lanaca vrijednosti. Sredstva su usmjerena poduzećima u područjima pravedne tranzicije za ulaganja u podršku proizvodnji i smanjenju udjela regionalnih emisija stakleničkih plinova.

**3632 - Kapitalne pomoći unutar općeg proračuna**

**Program** **2901 - REGIONALNA KONKURENTNOST I URBANI RAZVOJ**,

* aktivnost **K680040** **SUFINANCIRANJE EU PROJEKATA**

Sredstva su planirana za pomoći projektima sufinanciranim sredstvima europskih strukturnih i investicijskih fondova čiji su nositelji općine, gradovi i županije, odnosno pravne osobe u njihovom većinskom vlasništvu ili suvlasništvu i ustanove čiji su osnivači. Sredstva se dodjeljuju Korisniku isključivo radi sufinanciranja dijela sredstava koje je Korisnik na temelju Ugovora o EU projektu dužan osigurati iz vlastitih izvora (učešće Korisnika) u provedbi EU projekta.

**Program** **2902 - RAZVOJ POTPOMOGNUTIH PODRUČJA**

* aktivnost **K549110 - RAZVOJ POTPOMOGNUTIH PODRUČJA**

Planiranim sredstvima financiraju se projekti za koje se ocjeni da će pridonijeti znatnijem razvoju pojedinih potpomognutih područja i na taj način stvoriti preduvjete za održivi gospodarski i društveni razvoj te poboljšati standard i kvalitetu života lokalnog stanovništva. Riječ je o manjim projektima komunalne i socijalne infrastrukture, koji se ne mogu financirati iz ESI fondova ili iz drugih izvora, a važni su za ujednačavanja razvoja.

**Program** **2904 - ODRŽIVI RAZVOJ JADRANSKIH OTOKA**

* aktivnost **A570463 - RAZVOJ OTOKA**

Planirana sredstva plasiraju se na način da se početkom proračunske godine raspisuje Javni poziv namijenjen otočnim JLP(R)S-e za dostavu projekata razvoja otoka. Nakon pregleda i administrativne provjere propisane Javnim pozivom Povjerenstvo boduje i rangira pristigle prijave, na temelju koje ministrica donosi Odluku o odabiru projekata u skladu s kojom Ministarstvo s korisnicima sredstava sklapa ugovore u okviru osiguranih sredstava. Sredstva se u 2023., 2024. i 2025. planiranju utrošiti na provedbu javnog poziva koji se raspisuje jednom godišnje, koji je usmjeren na financiranje projekata koje provode organizacije civilnog društva na otocima, a važne su za razvoj lokalne zajednice.

**3681/3682** – **Tekuće i Kapitalne pomoći proračunskim korisnicima državnog proračuna temeljem prijenosa EU sredstava**

**Program 2201 - STRATEŠKO PLANIRANJE, PROVEDBA I PODRŠKA REGIONALNOM RAZVOJU**

* aktivnost **K758049 - EGP ENERGIJA I KLIMATSKE PROMJENE 2014-2021**

Planirana sredstva odnose se na troškove vezane uz poslove Upravitelja programa koji je odgovoran za pripremu, upravljanje, provedbu i promociju Programa. Program Energija i klimatske promjene financira se iz EGP financijskog mehanizma u iznosu od 17 milijuna eura bespovratnih sredstava. Republika Hrvatska sufinancira program u iznosu od 3 milijuna eura. Upravitelj programa odgovoran za pripremu i provedbu je Uprava za europsku teritorijalnu suradnju, Ministarstva regionalnoga razvoja i fondova Europske unije uz programskog partnera Energetski institut Hrvoje Požar. Donatorski partner na programu je Norveška uprava za vodne resurse i energiju. Opći su cilj EGP mehanizma je pridonijeti smanjenju ekonomskih i socijalnih razlika u Europskom gospodarskom prostoru i ojačati bilateralne odnose između država donatora (Island, Lihtenštajn i Norveška) i država korisnica putem financijskih doprinosa u prioritetnim sektorima. Program Energija i klimatske promjene ima za cilj povećanje energetskih tehnologija s manjom emisijom ugljika i povećanu sigurnost opskrbe.

**Program 2901 - REGIONALNA KONKURENTNOST I URBANI RAZVOJ**

* aktivnost **K680034 OPERATIVNI PROGRAM KONKURENTNOST I KOHEZIJA 2014-2020**

Planirana sredstva namijenjena su projektima kojima se potiče održivi urbani razvoj kroz mehanizam integriranih teritorijalnih ulaganja (u daljnjem tekstu: ITU mehanizam). Temelj za provedbu ITU mehanizma su strategije urbanog razvoja koje predviđaju integrirane mjere za suočavanje s ekonomskim, okolišnim, klimatskim, demografskim i socijalnim izazovima koji pogađaju urbana područja. Provedba ITU mehanizma usmjerena je na osam najvećih hrvatskih gradova za koje je donesena Odluka o odabiru područja za provedbu mehanizma integriranih teritorijalnih ulaganja s potrebnim kapacitetima za uspješnu primjenu ovoga mehanizma (Osijek, Pula, Rijeka, Slavonski Brod, Split, Zadar, Zagreb i Karlovac), te za isplate po projektima za provedbu poduzetničkih projekata na području Grada Petrinje čiji se ugovori sklapanje očekuje u 2022. godini.

* aktivnost **K758062** **- INTEGRIRANI TERITORIJALNI PROGRAM 2021-2027.**

Sredstva su usmjerena JLS na potpomognutim i brdsko-planinskim područjima za podršku poduzetništvu. Sredstva su usmjerena gradovima i otocima kako su utvrđeni programskim dokumentima, za ulaganja u turističku, prometnu, energetsku, društvenu, javnu, višenamjensku i infrastrukturu civilne zaštite te podršku poduzetništvu. Sredstva su usmjerena na područje pravedne tranzicije za ulaganja u razvoj kompetencija budućnosti i povećanje mogućnosti zapošljavanja.

**3693/3694 - Tekući i kapitalni prijenosi između proračunskih korisnika istog proračuna temeljem prijenosa EU sredstava**

**Program** **2901 - REGIONALNA KONKURENTNOST I URBANI RAZVOJ**

* aktivnost **K680034 OPERATIVNI PROGRAM KONKURENTNOST I KOHEZIJA 2014-2020.**

Planirana sredstva namijenjena su projektima kojima se potiče održivi urbani razvoj kroz mehanizam integriranih teritorijalnih ulaganja (u daljnjem tekstu: ITU mehanizam). Temelj za provedbu ITU mehanizma su strategije urbanog razvoja koje predviđaju integrirane mjere za suočavanje s ekonomskim, okolišnim, klimatskim, demografskim i socijalnim izazovima koji pogađaju urbana područja. Provedba ITU mehanizma usmjerena je na osam najvećih hrvatskih gradova za koje je donesena Odluka o odabiru područja za provedbu mehanizma integriranih teritorijalnih ulaganja s potrebnim kapacitetima za uspješnu primjenu ovoga mehanizma (Osijek, Pula, Rijeka, Slavonski Brod, Split, Zadar, Zagreb i Karlovac), te za isplate po projektima za provedbu poduzetničkih projekata na području Grada Petrinje čiji se ugovori sklapanje očekuje u 2022. godini.

**3722** **- Naknade građanima i kućanstvima u novcu**

**Program 2904 - ODRŽIVI RAZVOJ JADRANSKIH OTOKA**

* aktivnost **A570354 - VODOOPSKRBA OTOKA**

 Sredstva su planirana za prijevoz vode vodonoscem i/ili autocisternom u visini ukupnih troškova prijevoza, a naknadu ostvaruje isporučitelj vodne usluge. Izračun planiranih sredstava za ovu mjeru temelji se na realizacijama prethodnih godina tj. na iskustvu u provedbi i utrošenim sredstvima uzimajući u obzir intenzitet kišnih i sušnih razdoblja na području otoka kroz godine i njihova periodična ponavljanja. Dodanim čl. 33.a Zakona o otocima uvedena je nova mjera za fizičke i pravne osobe koje obavljaju gospodarsku djelatnost u otočnim naseljima ili dijelovima naselja koja nisu priključena na sustav javne vodoopskrbe, kojima se sufinancira maksimalno do 50% troška prijevoza vode vodonoscem i/ili autocisternom. Sufinanciranje gospodarskih subjekata provodi se temeljem Programa i Javnog poziva kao potpore male vrijednosti po pravilima za dodjelu državnih potpora

**PRIJENOS SREDSTAVA IZ PRETHODNE I U SLJEDEĆU GODINU**

**Izvor 31**

Sredstva koja su prenesena iz prethodnih godina u tekuću se odnose na transnacionalne i međuregionalne programe suradnje. To su bili troškovi nacionalne kontrole (administrativna i terenska provjera) koji su se naplaćivali projektnim partnerima do 8. lipnja 2020. godine kada je Odlukom MRRFEU ova naknada ukinuta. Naknada je prethodno uvedena zbog nemogućnosti korištenja sredstava tehničke pomoći za Tijelo za kontrolu na navedenim programima.

Sredstva će se u narednim godinama, a sukladno financijskom planu 2023.-2025., utrošiti na službena putovanja, stručno usavršavanje zaposlenika, ostale naknade troškova zaposlenima, uredski materijal, energiju, usluge telefona, pošte i prijevoza, intelektualne i osobne usluge te uredsku opremu i namještaj.

**Izvor 43**

Prihodi se odnose na ostatak sredstava uplaćenih temeljem Naputka o načinu i uvjetima korištenja sredstava od poreza na dohodak namijenjenim za financiranje kapitalnih projekata od interesa za razvoj otoka (NN 52/15) te na sredstva uprihodovana temeljem ostvarenih  iz 1,5% prihoda od poreza na dohodak  u razdoblju 2015.-2017., a koja su uplaćivana u Državni proračun. Sredstva ostaju u državnom proračunu.

**Izvor 51**

Prijenos sredstava u 2022. godinu na izvoru 51 je bio u iznosu od 10.392.449,56 kn. Sredstva u iznosu od 5.101.122,67 su prenesena iz programa IPA Adriatic koji se financirao iz aktivnosti K828013 Jadranska prekogranična suradnja. Obzirom da taj program još uvijek nije zatvoren, preostala sredstva će se prenositi u sljedeću godinu zbog mogućnosti financiranja aktivnosti vezanih za navedeni program dok se ne dobije službeno pismo o zatvaranju programa.

Sredstva u iznosu 5.291.326,89 kn su prenesena iz programa Mađarska – Hrvatska. Taj program je zatvoren ali zbog trenutačnih pregovora s mađarskom stranom oko preuzimanja Upravljačkog tijela programa, neutrošena sredstva će se koristiti za pred financiranje određenih aktivnosti jer u proračunu za 2023. godinu nije planiran izvor 51 ni ta aktivnost, što isto nije moguće dok se ne dobije službena potvrda da postajemo Upravljačko tijelo programa. Ista sredstva bi se vratila kroz tehničku pomoć budućeg programa.

**UKUPNE I DOSPIJELE OBVEZE**

06105-Ministarstvo regionalnoga razvoja i fondova Europske unije

* ukupne i dospjele obveze na dan 31. prosinca 2021. i 30. lipnja 2022. godine.

 Stanje obveza na dan 31.12.2021. Stanje obveza na dan 30.06.2022.

Ukupne obveze 32.841.999,10 kn 31.860.646,79 kn

Dospjele obveze - -